Diari Oficial de la Generalitat Valenciana


Sumari del DOGV 8673, del 08-11-2019 (2019/10265)

Extracte de la Resolució de 15 d'octubre de 2019, del vicerectorat de Cultura i Esports, per la qual es convoquen ajudes per a esportistes de la Universitat de València que s'han matriculat en aquesta universitat en el curs 2019/2020.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8673

Data del DOGV
:   08-11-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/10609


Data del document
:   15-10-2019

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 15 d'octubre de 2019, del vicerectorat de Cultura i Esports, per la qual es convoquen ajudes per a esportistes de la Universitat de València que s'han matriculat en aquesta universitat en el curs 2019/2020. [2019/10484]  
BDNS (identif.): 480338.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris  
Estudiants matriculats en centres propis de la Universitat de València en titulacions oficials de grau, màster i doctorat, durant el curs 2019-2020 i que han aprovat, almenys, una assignatura en el curs 2018/2019, si ja era estudiant de la Universitat de València, que siguen esportistes d'alt nivel, alt rendiment, elit de la Comunitat Valenciana, alt nivell universitari o integrants de les seleccions universitàries de la Universitat de València.  
  
Segon. Objecte  
L'objecte d'aquestes ajudes és desenvolupar un programa de suport als esportistes de la Universitat de València a fi de fer possible que alternen l'activitat esportiva i els estudis acadèmics, fet que ajudarà a la integració total d'aquests esportistes en el sistema educatiu universitari.  
  
  
Tercer. Bases reguladores  
La convocatòria està publicada en l'URL:   
https://www.uv.es/sefe/DocsAjudesEsportistesUV/resoluci%c3 %b3 %20signada%20vicerector%20valenci%c3 %a0.pdf  
Totes les comunicacions a les persones interessades relatives a la convocatòria (notificacions, requeriments, resolució, etc.) es faran al tauler oficial d'anuncis d'aquesta universitat (http://tauler.uv.es)  
  
  
Quarta. Quantia  
Les ajudes es finançaran a càrrec del pressupost de la Universitat de València per al 2019, orgànica 553441916, per un import de 98.000 euros. Podrà incrementar-se el crèdit assignat a la convocatòria en funció dels costos de les matrícules concedides.  
El nombre d'aquestes ajudes serà determinat per les sol·licituds que s'hi presenten. Tots els esportistes que complisquen els requisits necessaris per a formar part del Programa d'ajudes als esportistes d'alt nivell, alt rendiment, elit i integrants de les seleccions universitàries de la Universitat de València, percebran una ajuda acadèmic esportiva que consisteix en una tutela acadèmica, la possibilitat d'usar les instal·lacions esportives i els mitjans de què disposa el Servei d'Educació Física i Esports per al desenvolupament dels seus entrenaments, servei de suport a l'esportista al Gabinet de Suport a l'Esportista del Servei d'Educació Física i Esports, i obtenció d'1,5 crèdits ECTS.  
  
Els esportistes del programa que tinguen una major puntuació obtindran la ajuda econòmica: es concediran 250 ajudes econòmiques de 350,00 euros cada una.  
L'ajuda de matrícula gratuïta es concedirà als vint esportistes que obtinguen la puntuació mes alta i estiguen matriculats de grau en centres propis, no adscrits, de la Universitat de València, i suposarà que tindran la matrícula gratuïta dels crèdits de primera matrícula del curs 2019/2020, a més de la concessió de l'ajuda econòmica de 350,00 euros.  
  
  
Cinqué. Termini de presentació de sol·licituds  
El termini per a la presentació de sol·licituds i documentació comença l'endemà de la publicació en el DOGV i finalitza vint dies hàbils després.  
  
Sisé. Altres dades  
Les persones interessades podran emplenar la sol·licitud a través de la seu electrònica de la Universitat de València, ENTREU: https://webges.uv.es/uvEnreuWeb/menu.jsp?¡dtramite=SP\_CO20  
  
València, 15 d'octubre de 2019.- La rectora, p. d. (DOGV 27.06.2019), el vicerector de Cultura i Esport: Antonio Ariño Villarroya.